《画松》
唐代·徐夤

涧底阴森验笔精，笔闲开展觉神清。曾当月照还无影，

若许风吹合有声。枝偃只应玄鹤识，根深且与茯苓生。

天台道士频来见，说似株株倚赤城。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。